પ્રાપ્ત વિગતો અનુસાર તુલસી આંગનના મકાન નંબર ૫૮માં રહેતા મનિષભાઈ કનુભાઈ પટેલ ગત ૭મી તારીખના રોજ રાત્રીના સુમારે પરિવાર સાથે મકાનને તાળુ મારીને રાજસ્થાનના ઉદેપુર ખાતે ફરવા માટે જવા નીકળ્યા હતા. દરમ્યાન કેટલાક તસ્કરો ત્રાટક્યા હતા અને તાળા તોડીને અંદર પ્રવેશ કરી તિજોરીમાંથી રોકડા ૩૯ હજાર, સોનાનો અઢી તોલાનો સેટ, ચાંદીના વાસણો જેમાં ગ્લાસ, વાટકા, ગણપતિ અને શંકર ભગવાનની મૂર્તિઓ, ચાંદીની કંકાવટ, ચાંદીના છડા, સીક્કા વગેરે મળીને કુલ ૭૯૫૦૦ની મત્તાની ચોરી કરીને ફરાર થઈ ગયા હતા.